Ihr Läbenswärch isch wesentlich viufäutiger aus das vode angere Tier. Sie sträbe nach Macht, wärde  jedoch numme fin usküglet und üsserst origineui Wäge beschrite, um sie ds erlange, mitem Resutat, dass sich ihri Liste mängisch ou gäg sie säuber richte.  Über Drachejohr ligt ä ganz bsungere Glanz vo Magi, Erfindigsgeist, Begabig und Talänt und sie, wo i däm Johr gebore worde si, wärde mit drvo überstraut. Sie hei öppis vomene Zouberer a sich: ä Mönsch mitemne Gheimnis, für ihri Fründ und ou für sich säuber. Sie haute zwar viu vo Vernunft und Logik, aber nüt macht ihne grössers Vergnüege, aus beidi  mitemne Sprung ihrer Intuition ds überhole.  Sie wärde unwiderstehlich vo grosse Gheimnise und vode unglöste froge vom Läbe azoge: Warum läbe mir? Wohäre gäh mir? Was bedütet das überhoupt, läbe? D Drache heinä brilliante Verstang, si neugirig, konzentrationsfähig, doch flink und wändig gnue, um jedem neue Gedanke fouge ds chönne.  Sie si zu grosser Lideschaft fähig, haute jedoch immer ä chli Distanz, aus ob sie nie genau wüsste, öb sie nid im nöchste Momänt ihri Guffere packe und witerwandere  söue. Geistigi Partnerschaft bedüted ihne viu und sie liebe dr gschliffnig Witz i ihrne Gspräch.  Treui isch nid ihri Stärchi. Wes ihne ifaut, de ändere sie ihri Asichte über Nacht, aber we sie würklich ir Chlemmi stecke, entwickle sie ä beachtliche Muet. Ihri angere Fähler und Schwächine si: äs tüflischs Vergnüege a bizarre Ereignisse, Ideeä uns Mönsche, numme um uf ihri Umgäbig ä Schockwürkig usdsübe chönne.